สวัสดีค่ะ รบกวนสอบถามค่ะ พอดีมีเลือดออกมาทางช่องคลอดเป็นสีน้ำตาลเข้มค่ะ แต่ในวันที่เลือดออกไม่ใช่ช่วงที่มีประจำเดือนค่ะ ประจำเดือนมาลาสุด วันที่20/10/2019 หมดวันที่ 26/10/2019 มีเลือดสีน้ำตาลเข้มออกมาวันที่ 1/11/2019 แบบนี้ควรไปพบไหมคะ หรือว่าเป็นเรื่องปกติคะ ขอบค่ะ
สวัสดีค่ะ เลือดออกดังกล่าวมา น่าจะเป็นเลือดออกผิดปกติทางช่องคลอดที่ไม่ใช่ประจำเดือน อาจมีสาเหตุมาจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่ในระหว่างนี้ ควรงดการมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์